**ציטוטים וסלוגנים בזכות ההשכלה**

פיתוח ועיבוד: שרית חדד ושרון רחמים

**אוכלוסיית יעד:** תלמידי חטיבת ביניים – תיכון

**נושא:** ניבים וביטויים המעודדים מוטיבציה ללמידה

**מתודה:** עבודה בקבוצות

**משך היחידה:** שני שיעורים

**מטרת השיעור:**

מטרת השיעור, לנתח ציטטות בנושא למידה והשכלה ולנסח ציטטות חדשות, שמטרתן לעודד מוטיבציה ולעמוד על חשיבות החינוך והלמידה.

**עזרים:**

* כרטיסים ועליהם ציטוטים העוסקים בלמידה וברכישת השכלה – מצ"ב
* בריסטולים בצורת לשון להבה

**מהלך השיעור:**

הכיתה במעגל.

כל תלמיד מקבל ציטוט.

כל תלמיד צריך להקריא את הציטוט שבידיו ולהסביר מה הבין ממנו והאם הוא מתחבר אליו או לא ומדוע.

המורה יסביר, יבאר ויפתח את הערכים מאחורי הציטוטים.

בשלב השני, הכיתה מתפצלת לקבוצות ועל כל קבוצה להמציא סלוגן לקידום החינוך וההשכלה.

את הסלוגן יש לכתוב על בריסטול בצורת לשונית אש.

הסלוגנים יוצגו במליאה עם הסבר לכל אחד ואחד מהם ובסופו של דבר יתלו בכיתה תחת הכותרת "שלהבת הלמידה" או "להבת הידע" וכדומה.

**ציטטות נבחרות:**

"מכל מלמדיי השכלתי" (תהילים קיט, צט)

"הלומד ילד, למה הוא דומה? לדיו כתובה על נייר חדש. והלומד זקן, למה הוא דומה? לדיו כתובה על נייר מחוק" (משנה סדר נזיקין, מסכת אבות)

"תמיד יש משהו חדש שאנחנו יכולים ללמוד על כל דבר. ככה זה ביקום אין-סופי" (פרנק הרברט)

"למידה ללא תשוקה מקלקלת את הזיכרון, ושום-דבר ממה שנספג בו אינו נשמר" (ליאונרדו דה וינצ'י)

"מטרתו של החינוך הוא להפוך מראות לחלונות" (סידני ג' האריס)

"כדי לרכוש השכלה יש ללמוד, כדי לרכוש ידע יש לצפות בדברים קורים" (מרלין ווס סוואנט)

"השכלה אינה נרכשת סתם כך, יש לחפוץ בה ולחפשה בחריצות" (אביגייל אדמס)

"מי שמזניח את השכלתו בנעוריו, מאבד את עברו ועתידו מוות" (אוריפידס)

"מורים פותחים בשבילך את הדלת, אך עליך להיכנס בעצמך" (פתגם סיני)

"אל תפחד מזה שאתה מתקדם לאט, יש לפחד רק מעמידה במקום" (פתגם סיני)

"איזהו החכם? הלומד מכל אדם" (שמעון בן זומא)

"החלום מתחיל עם מורה שמאמין בך, שסוחב ודוחף ומוביל אותך לרמה הבאה ולפעמים דוקר אותך קלות עם מקל חדה שנקראת אמת" (דן ראתר)

"מיליונים ראו את התפוח נופל, אך ניוטון היה היחידה ששאל מדוע" (ברנרד ברוך)

"עליך להמשיך ללמוד כל עוד יש משהו שאינך יודע" (סנקה)

"אין די בשכל טוב, צריך גם לדעת להשתמש בו" (דקרט)

"לא הידע, אלא תהליך הלמידה, לא התוצר אלא תהליך רכישתו, הם אלה המספקים את ההנאה הגדולה ביותר" (גאוס)

"כאשר אתה שואף לממש את חלומותיך, אתה גדל עם השאיפה, אתה לומד מההתנסות, אתה זוכה מתוך העשייה" (ליין פרסונס)

"עיקר חוכמתו של אדם היא לדעת לשאול, בין אם יודע או לא יודע לענות" (ישעיהו ליבוביץ)

"החינוך הוא בבחינת סימפוניה בלתי גמורה ולא מפני שתמה ולא נשלמה, אלא מפני שמסכת חינוך אינה נשלמת ואינה תמה – היא נרקמת תמיד" (זלמן ארן)

"חנוך לנער על פי דרכו, גם כי יזקין לא יסור ממנה" (משלי כ"ב, ו)

"חכמת סופרים תרבה חוכמה" (בן סירא)